CELEX: 62014TN0320
Language: hu
Date: 2014-05-05 00:00:00
Title: T-320/14. sz. ügy: 2014. május 5-én benyújtott kereset – Sephora kontra OHIM – Mayfield Trading (Két függőleges vonal ábrázolása)

7.7.2014   
            
            
               HU
            
            
               Az Európai Unió Hivatalos Lapja
            
            
               C 212/38
            
         2014. május 5-én benyújtott kereset – Sephora kontra OHIM – Mayfield Trading (Két függőleges vonal ábrázolása)
   (T-320/14. sz. ügy)
   2014/C 212/50
   A keresetlevél nyelve: francia
   
      Felek
   
   
      Felperes: Sephora (Boulogne Billancourt, Franciaország) (képviselő: H. Delabarre ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Mayfield Trading Ltd (Las Vegas, Amerikai Egyesült Államok)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának az R 1577/2013-4. sz. ügyben 2014. február 24-én hozott határozatát;
            
         
               —
            
            
               adjon helyt a felszólalásnak, és utasítsa el a Mayfield Trading Ltd társaság által 2011. augusztus 24-én benyújtott, a 3. osztályba tartozó „Illatszer áruk; szőrtelenítő viasz; esszenciaolajok; szappanok; kozmetikumok; kozmetikai krémek; kozmetikumokat tartalmazó tokok; szőrtelenítő termékek; szőrtelenítő víz; szőrtelenítő zselé; hajszeszek; fogkrémek” árukra, valamint a 35. osztályba tartozó „Szappanok, illatszerek, krémek, esszenciaolajok, kozmetikai szerek, szőrtelenítő gyanta, szőrtelenítő víz, szőrtelenítő zselé és más kapcsolódó termékek kereskedelme” és a 44. osztályba tartozó „Higiéniai és szépségápolási szolgáltatások emberek vagy állatok részére; szőrtelenítés és szépészeti kezelések” szolgáltatásokra vonatkozó 1 0 2 14  773. számú közösségi védjegybejelentést;
            
         
               —
            
            
               az OHIM-ot kötelezze a költségek viselésére, beleértve az OHIM fellebbezési tanácsa előtt felmerült költségeket is.
            
         
      Jogalapok és fontosabb érvek
   
   
      A közösségi védjegy bejelentője: Mayfield Trading Ltd.
   
      Az érintett közösségi védjegy: A 3., 35. és 44. osztályba tartozó árukra és szolgáltatásokra vonatkozó, két függőleges vonalat ábrázoló ábrás védjegy -1 0 2 14  773. számú közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: A felperes.
   
      A hivatkozott védjegy vagy megjelölés: A 3. osztályba tartozó árukra vonatkozó, egy függőleges vonalat ábrázoló nemzeti és nemzetközi ábrás védjegy.
   
      A felszólalási osztály határozata: A felszólalási osztály a felszólalást elutasította.
   
      A fellebbezési tanács határozata: A fellebbezési tanács a fellebbezést elutasította.
   
      Jogalapok: A 207/2009 rendelet 75. cikkének és 8. cikke (1) bekezdése b) pontjának megsértése.